Epikharm
Store norske leksikon,Språk og litteratur,Litteratur i verden,Europa,Hellas’ litteratur i antikken
Epikharm var en gresk komedieforfatter. Han levde og virket i Syrakus på Sicilia, hvor han skrev tallrike komedier på dorisk dialekt.
Epikharm er en av komediens grunnleggere. Flere av hans stykker er mytologiske travestier, mens andre fører frem folkelige typer fra dagliglivet på Sicilia. Man roste hans komedier for deres vidd og fine dialog. Filosofisk dannet som Epikharm var, forstod han også å lære tilskuerne sunn livsvisdom.Bare fragmenter av hans verker er bevart. Les mer i Store norske leksikon komedie antikkens greske teater antikkens greske litteratur